ועדת הכספים, כנסת 20, פרוטוקול מספר 1025, 2018-05-02 10:24

משה גפני: בוקר טוב, אני פותח את הישיבה.

משה גפני: על סדר-היום: שינויים בתקציב לשנת 2018.

משה גפני: פנייה 11-10

משה גפני: פנייה 11-10.

משה גפני: מי מציג את זה?

מעיין ספיבק: מעיין ספיבק, אגף תקציבים.

מעיין ספיבק: הפנייה התקציבית נועדה לתקצוב סך של 34,500 אלפי שקלים בהוצאה, בהתאם להחלטת ממשלה מס' 3320 מיום 31.12.17.

מעיין ספיבק: כלל התקציב מיועד לביצוע החלטת הממשלה.

מוסי רז: תסבירי לנו, מה ההחלטה?

מוסי רז: קודם כל, אני התרשמתי שביום שני העברנו את הסכום הזה.

מוסי רז: לא?

משה גפני: לא.

משה גפני: ביום שני זה היה עודפים.

משה גפני: זה סכום שאני עיכבתי אותו הרבה זמן.

מוסי רז: אז למה אתה לא מעביר עוד?

משה גפני: כי עשו קריטריונים.

משה גפני: לא היו קריטריונים מדויקים לפני זה.

משה גפני: כשיש קריטריונים, הבאתי את זה.

משה גפני: זה גם התעכב, כי זה לא עמד בנוהל.

משה גפני: היה צריך לתקן את הנוהל.

משה גפני: זו פרוצדורה, כדי לאשר את זה.

משה גפני: זה הכול.

משה גפני: עכשיו יש קריטריונים.

משה גפני: זה עומד בנוהל של ההעברות, אז זה מובא להצבעה.

משה גפני: בבקשה.

משה גפני: תאמרי רק את התוכן.

מעיין ספיבק: הוחלט להעביר בהחלטת הממשלה, שהתקבלה ב-31.12.17, ולכן היא מובאת בשנת 2018, כי זה היה ביום האחרון של 2017, להעביר מענק ביטחוני חד-פעמי בהיקף של 34.5 מיליון שקלים.

משה גפני: עוד שאלות?

מוסי רז: למה להעביר את הכסף הזה?

מוסי רז: אני רוצה לומר משהו לגבי המיגון.

מוסי רז: הרי לא מדובר פה – לפחות לפי מה שכתוב - על העברת כסף למיגון, אלא על השתתפות בהוצאות של כאלה שיש להם הוצאות מיגון.

מוסי רז: האוטובוסים שנוסעים – כדי להמחיש את האבסורד של התחבורה ביהודה ושומרון, אני אתאר זאת כך.

מוסי רז: אני לוקח אוטובוס מהמשרד שלי בתל-אביב – סיפור אמתי- - -

בצלאל סמוטריץ': מה זה קשור?

מוסי רז: קשור.

מוסי רז: כתוב: מיגון.

מוסי רז: זה מה שכתוב פה.

מוסי רז: אני לוקח אוטובוס מהמשרד שלי בתל-אביב.

מוסי רז: הוא נוסע להתנחלות בית אריה.

מוסי רז: אם אני ממשיך עד בית אריה, אני צריך לשלם 8.5 שקלים, אבל אם אני יורד בדרך, אני צריך לשלם כפול.

מוסי רז: תבינו את האבסורד.

מוסי רז: אני שואל, אם לממן, למה למגן את האוטובוס הזה?

מוסי רז: שימגנו אותו ברגע שהוא עובר את הקו הירוק.

מוסי רז: הרי ממילא אזרחי ישראל לא יכולים ליהנות ממנו.

משה גפני: המיגון הוא משהו אחר.

מוסי רז: שלא ייקחו ממני כפול.

משה גפני: מוסי, המיגון יגיע.

משה גפני: זה לא המיגון.

משה גפני: רבותיי, 11-10, מי בעד אישור הפניות – ירים את ידו.

משה גפני: מי נגד?

משה גפני: בעד אישור הפניות – 5

משה גפני: נמנעים – אין פניות 11-10 אושרו.

משה גפני: הבקשה אושרה.

משה גפני: פנייה 23-22

משה גפני: 23-22.

משה גפני: בבקשה.

מעיין ספיבק: הפנייה התקציבית נועדה לתקצוב סכום של 27,474 אלפי שקלים.

מעיין ספיבק: עיקריה – הפנייה מחולקת לשלושה חלקים: 23,474 אלף שקלים עבור מענקים להתיישבות צעירה ביהודה ושומרון, ליישום מסקנות ועדה שהוקמה מתוקף החלטת ממשלה 867 מיום 20.12.15.

מעיין ספיבק: בהתאם למסקנות הוועדה, הסיוע השוטף ניתן עד שנת 2020, ואז נפסק, וגם עד 2020 הוא במתווה פוחת.

מעיין ספיבק: תקצוב בסוף- -

משה גפני: ההתיישבות הצעירה הולך ופוחת.

מעיין ספיבק: כן.

מעיין ספיבק: על-פי מסקנות הוועדה.

מוסי רז: איזה צעירה?

מוסי רז: הישוב הכי צעיר שם בן 25.

משה גפני: לא.

משה גפני: יש התיישבות צעירה.

משה גפני: יש החלטה, כנראה, של היועץ – אבל אני לא.

משה גפני: בבקשה.

מעיין ספיבק: הסעיף השני בסך 2 מיליון שקלים עבור מועצות אזוריות בהן יש ריבוי הסעות באוטובוסים ממוגני ירי.

מעיין ספיבק: התקציב הזה נוצר כתוצאה מהסדר מיסוי חדש, שמשית עלויות שאין למועצות האזוריות דרך להחליף את האוטובוסים בזמן כדי להימנע מהן.

מעיין ספיבק: לכן הממשלה משפה אותם על כך.

מעיין ספיבק: מדובר סך הכול בעלות ממוצעת לשנה של 5.5 מיליון שקלים.

מעיין ספיבק: כרגע מעבירים 2 מיליון שקלים, ובהמשך השנה תהיה עוד העברה.

מעיין ספיבק: הסעיף השלישי, הוא תקצוב בסך 2 מיליון שקלים – הוא על סיכום קואליציוני.

מעיין ספיבק: כפי שאנחנו נדרשים, לפי הנחיית היועץ המשפטי לממשלה ואגף תקציבים, הסכם קואליציוני שאין לו אישור משפטי, מתוקצב בתוכנית נפרדת בתקנת רזרבה, ורק ברגע שיש לו אישור, הוא מובא בפני ועדת כספים לאישור.

מוסי רז: הסכם קואליציוני של מה?

מוסי רז: על מה מדובר?

בצלאל סמוטריץ': זה תקציב של הבית היהודי.

בצלאל סמוטריץ': חלף קרן שמירה על שטחים פתוחים שנמצאת ברמ"י.

בצלאל סמוטריץ': רמ"י לא מתקצבת את- - - הקו הירוק.

בצלאל סמוטריץ': חלף יש תקנה – 2 מיליון שקלים בשנה, תקציב קואליציוני של הבית היהודי.

מוסי רז: מה עושים בכסף?

בצלאל סמוטריץ': מה שעושים בקרן לשמירת שטחים פתוחים של רמ"י.

בצלאל סמוטריץ': רמ"י הרי לוקחת אחוז אחד מהכנסותיה, ומעבירה אותו לשמירת שטחים פתוחים.

בצלאל סמוטריץ': כיוון שהיא לא מקבלת הכנסות על הקרקע- -

חננאל דורני: יש קול קורא של רמ"י.

מוסי רז: אתה מקבל פעמיים.

בצלאל סמוטריץ': לא.

משה גפני: מי בעד אישור הפניות – ירים את ידו.

משה גפני: מי נגד?

משה גפני: בעד אישור הפניות – 4

משה גפני: נמנעים – אין פניות 23-22 אושרו.

משה גפני: הפניות אושרו.

משה גפני: בקשה 36002

משה גפני: עודפים.

משה גפני: בקשה 36002.

משה גפני: בבקשה.

אביעד שוורץ: אביעד שוורץ, אגף תקציבים.

אביעד שוורץ: הבקשה נועדה להעביר סכום של 381.

אביעד שוורץ: 244 מיליון שקלים חדשים מסעיף 36, של אזורי התעסוקה.

אביעד שוורץ: התקציב כולל תוכניות של מרכזי הכוון, סבסוד מעונות יום, הכשרות מקצועיות, הכשרות נוער ועוד תוכניות תעסוקה.

משה גפני: שאלות?

משה גפני: מי בעד אישור הבקשה – ירים את ידו.

משה גפני: מי נגד?

משה גפני: בעד אישור הבקשה – 4

משה גפני: נמנעים – אין בקשה 36002 אושרה.

משה גפני: בקשה 36002 אושרה.

משה גפני: בקשה 40001

משה גפני: 40001.

משה גפני: משרד התחבורה.

אלי מורגנשטרן: אלי מורגנשטרן, רפרנט תחבורה באגף התקציבים באוצר.

אלי מורגנשטרן: הפנייה הזו היא פניית עודפים להעברת 103, 104 מיליון שקלים מתקציב 2016, עודפים מחויבים משנת 2017 לשנת 2018.

אלי מורגנשטרן: רוב העודפים נוצרו כתוצאה מפעילות שוטפת של המשרד – הסכמים רב-שנתיים, שחותמים עליהם בשנת 2017, והמשך התשלומים בגינם ממשיך לתוך שנת 2018.

אלי מורגנשטרן: חלק זה הרשות לבטיחות בדרכים – 35 מיליון שקל, משרד ראשי – 35 מיליון שקל.

משה גפני: אין לי זמן לבדיחות – אחרת הייתי מבקש להתנות את ההעברה הזאת בסילוק הפקקים, שאי-אפשר להגיע לפה נורמלי.

משה גפני: אנחנו מעבירים לכם כל כך הרבה כספים.

משה גפני: אנחנו גם מצפים שיהיה פתרון.

משה גפני: אני כל בוקר מחכה פה בפקקים כאילו אנחנו נמצאים באיזה מדינת עולם שלישי, אתם משקיעים הרבה כסף בתחבורה.

משה גפני: אני לא מדבר על מירון שאין תחבורה.

משה גפני: יש שאלות?

משה גפני: מי בעד אישור הבקשה של משרד התחבורה?

משה גפני: מי נגד?

משה גפני: מי נמנע?

משה גפני: בעד אישור הבקשה – 4

משה גפני: נמנעים – אין בקשה 40001 אושרה.

משה גפני: הבקשה אושרה.

משה גפני: הערתי לגבי הפקקים ומירון נרשמה.

משה גפני: כנראה שעוד עשר שנים גם אעיר את זה.

משה גפני: עד כפר שמאי יש כביש.

משה גפני: מכפר שמאי, שלושת הקילומטרים האחרונים – מסלול אחד, כמו שהיה לפני שבעים שנה.

משה גפני: אם היתה מגיעה זמרת מארצות הברית, ומופיעה במירון, והיו שם 600,000 איש - מזמן היו ששה מסלולים.

עודד פורר: אולי תעשה את זה?

משה גפני: לא רוצה להביא זמרת.

משה גפני: תודה רבה, הישיבה נעולה.